EkBass/fiwiki-20250220-pages-articles huggingface dataset:
Mario Petri

Mario Petri (oikealta nimeltään Mario Pezzetta, 21. tammikuuta 1922 Perugia – 26. tammikuuta 1985 Città della Pieve) oli italialainen oopperalaulaja ja elokuvanäyttelijä. Petri aloitti oopperalaulajana työskennellen muun muassa Herbert von Karajanin ja Maria Callasin kanssa. Hän esiintyi myös televisiossa ja teki lyhyen mutta intensiivisen uran peplum- ja seikkailuelokuvien näyttelijänä. Hänen ensimmäinen elokuvansa oli Tataarien kuningatar (La regina dei Tartari) vuonna 1960. Tukeva, kiharatukkainen ja parrakas Petri esitti yleensä elokuvien roistoja. == Ohjelmisto == Mozart *Figaro/ Le Nozze di Figaro *Don Giovanni/ Don Giovanni *Sarastro/ Die Zauberflöte Monteverdi *Seneca/ L'incoronazione di Poppea Paisiello *Don Basilio/ Il barbiere di Siviglia Pergolesi *Count Robinson/ La cambiale di matrimonio Cherubini *King Creon/ Medea (Cherubini) Galuppi *Don Tritemio/ Il filosofo di campagna Rossini *Mustafa/ L'italiana in Algeri *Don Basilio/ Il barbiere di Siviglia *Don Magnifico/ La cenerentola *Mose/ Mosè in Egitto *Assur/ Semiramide Donizetti *Duke Don Alfonso/ Lucrezia Borgia Verdi *Pagano/ I Lombardi alla prima crociata *Macbeth/ Macbeth *Massimiliano/ I masnadieri * Jacopo Fiesco/ Simon Boccanegra *Renato/ Un ballo in maschera *Rodrigo, Marchese di Posa/ Don Carlos *Ramfis/ Aida Puccini *Jack Rance/ La fanciulla del west Ponchielli *Alvise/ La Gioconda Boito *Simon Mago/ Nerone Debussy *Arkel/ Pelléas et Mélisande Pizzetti *Agamennone/ Clitennestra ==Elokuvia== * Herkules – Atlantiksen valloittaja, 1961 * Giulio Cesare contro i pirati, 1962 * Akhilleus – voittamaton soturi, 1962 * L’eroe di Babilonia, 1963 * Venetsian pyöveli, 1963 * Sandokan contro il leopardo di Sarawak, 1964 * Ercole contro i tiranni di Babilonia, 1964 * Golia alla conquista di Bagdad, 1965 ==Lähteet== ==Aiheesta muualla== * * Luokka:Italialaiset näyttelijät Luokka:Italialaiset oopperalaulajat Luokka:Vuonna 1922 syntyneet Luokka:Vuonna 1985 kuolleet
Bernardo Ribeiro

Bernardo Ribeiro, taiteilijanimeltään Bernardo (9. lokakuuta 1989 Nova Friburgo, Rio de Janeiro, Brasilia – 7. toukokuuta 2016) oli brasilialainen jalkapalloilija. Hän oli pelipaikaltaan hyökkäävä keskikenttäpelaaja. Brasilian passin lisäksi Ribeirolla oli Italian passi. Flamengossa uransa aloittanut Ribeiro siirtyi vuonna 2009 Serie A:ssa pelanneeseen Catania Calcioon, mutta ei lopulta päässyt sopimukseen seuran kanssa työlupaongelmien johdosta. Italiasta hän siirtyi albanialaiseen KF Skënderbeu Korçëen. Skënderbeusta hän siirtyi australialaisen Newcastle Jetsin riveihin ennen kuin IFK Mariehamn hankki hänet vuonna 2013 loukkaantuneen Diego Assisin korvaajaksi. Hän kuoli sydäninfarktiin Brasiliassa 7. toukokuuta 2016 26-vuotiaana.http://theworldgame.sbs.com.au/article/2016/05/08/former- newcastle-jets-midfielder-dies-during-match-brazil == Lähteet == * http://www.transfermarkt.co.uk/en/ribeiro/profil/spieler_189608.html === Viitteet === Luokka:Brasilialaiset jalkapalloilijat Luokka:Vuonna 1989 syntyneet Luokka:Vuonna 2016 kuolleet
Ribeiro

Ribeiro on muun muassa seuraavien henkilöiden sukunimi: * Adriano Leite Ribeiro (s. 1982), brasilialainen jalkapalloilija * Alceu Ribeiro (1919–2013), uruguaylainen taidemaalari ja kuvanveistäjä * Alex Ribeiro (s. 1948), brasilialainen kilpa-autoilija ja Formula 1 -kuljettaja * Alfonso Ribeiro (s. 1971), yhdysvaltalainen näyttelijä ja tanssija * Alípio de Miranda Ribeiro (1874–1939), brasilialainen eläintieteilijä * Antônio Ribeiro de Oliveira (1926–2017), brasilialainen katolinen arkkipiispa * Arnaldo Ribeiro (1930–2009), brasilialainen katolinen arkkipiispa * Aquilino Ribeiro (1885–1963), portugalilainen kirjailija * Bernard Ribeiro (s. 1944), brittiläinen kirurgi, kuninkaallisen kirurgikollegion ent. puheenjohtaja ja pääri * Bernardo Ribeiro (1989–2016), brasilialainen jalkapalloilija * Delfim Ribeiro Guedes (1908–1985), brasilialainen katolinen piispa * Édson Luciano Ribeiro (s. 1972), brasilialainen pikajuoksija * Everton Ribeiro (s. 1989), brasilialainen jalkapalloilija * Fabiano Ribeiro de Freitas (s. 1988), portugalilainen jalkapallomaalivahti * Fernanda Ribeiro (s. 1969), portugalilainen kestävyyskuoksija * Fernando Ribeiro (s. 1974), portugalilainen runoilija ja muusikko * Francisco Ribeiro (1965–2010), portugalilainen sellisti * Gilberto Ribeiro Gonçalves (s. 1980), brasilialainen jalkapalloilija * João Ubaldo Ribeiro (1941–2014), brasilialainen kirjailija * Jorge Ribeiro (s. 1981), portugalilainen jalkapalloilija * José Ronaldo Ribeiro (s. 1957), brasilialainen katolinen piispa * Mike Ribeiro (s. 1980), kanadalainen jääkiekkoilija * Nuno Ricardo Oliveira Ribeiro, Maniche (s. 1977), portugalilainen jalkapalloilija ja valmentaja * Yasmim Assis Ribeiro (s. 1996), brasilialainen jalkapalloilija.
Adrian Rizvani

Adrian Rizvani (s. 1. marraskuuta 1981 Tirana, Albania) on albanialaissyntyinen Suomen kansalaisuuden omaava futsalpelaaja ja jalkapalloilija. Futsalissa Rizvani on edustanut Futsal-liigan Tervareita syksystä 2002 lähtien eli kaikkiaan 16 kautta. Suomen futsalmaajoukkueessakin esiintynyt Rizvani on pelipaikaltaan hyökkääjä. Rizvani on Futsal-Liigan kaikkien aikojen tehokkain pelaaja. Hänen on tehnyt urallaan 329 pistettä (203+126). Pisteiden lisäksi hän pitää ykköspaikkaa hallussaan maalien määrässä. Hän voitti kaudella 2009–2010 Futsal-liigan pistepörssin. Rizvani on voittanut Tervareiden riveissä Futsal-liigan hopeaa kaudella 2013–2014. Kaudella 2016-2017 Rizvani toimi tuolloin myös Tervareiden päävalmentajana. Rizvani kuului vuonna 1998 Suomeen tulleeseen albanialaiseen jalkapallojoukkueeseen, josta hän ja mm. Dritan Stafsula anoivat turvapaikkaa Suomesta. Heidät sijoitettiin Ouluun, jossa he aloittivat 1990-luvun lopussa futsalin ja jalkapallon pelaamisen oululaisessa Tervareiden joukkueessa. Vuosina 2003–2006 Rizvani pelasi jalkapallossa 76 Ykkösen ottelua tehden kaikkiaan seitsemän maalia. Ykkösen joukkueina olivat AC Oulu, GBK, OLS ja FC Hämeenlinna. Myöhemmin hän on pelannut Kakkosta OLS:n ja Tervareiden riveissä. == Lähteet == Luokka:Albanialaiset jalkapalloilijat Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1981 syntyneet Luokka:Elävät henkilöt
Muuraslampi

Muuraslampi on Pirkanmaalla Parkanossa ja Ikaalisissa Varessalmen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Muuraslampi on osa Poltinjoen- Leppäsjärven aluetta. == Maantietoa == Järven pituus on 950 metriä, leveys 300 metriä ja sen pinta-ala on 20 hehtaaria. Se sijaitsee pohjois-etelä-suuntaisen harjujakson kohdalla, missä Ruojärvestä lähtevä Aurejoki (?) on tunkeutunut Leppäsjärveen. Kolme kilometriä pitkässä ja 14 metriä putoavassa joessa Muuraslampi on läpivirtausjärvi. Lampeen laskee kuusi metsäojaa, jotka tuovat vettä ympäröiviltä soilta. Joen yläpuolinen osuus on vain 600 metriä, josta Kalliokoski on 200 metriä pitkä. Alajuoksulla on matkaa 1,1 kilometriä padolle, jossa toimii Leppäkosken Sähkön omistama Leppäskosken voimala (vuosituotanto 2,2 GWh). Voimalasta on vielä puoli kilometriä Leppäsjärvelle. Voimalan padon alle jääneestä koskesta on vielä 200 metriä näkyvissä. Muuraslammen vesiallas on kaksialtainen, koska keskellä on 60 metriä leveä kavenne eikä järvellä ole saaria. Rantaviivan pituus on 3,3 kilometriä. Ranta on peltomaata muuten paitsi kaakkoisrannassa, jossa Jyrkänkallionmäki putoaa lampeen. Lammen lähiympäristössä on kuusi maatilaa ja sen rannalle on rakennettu kymmenen vapaa-ajan asuntoa. Niille johtaa tiet yhdystieltä 13275. Järven keskellä kulkee Parkanon ja Ikaalisten välinen raja. == Vedenlaatu == Lammen vedenlaatua on tutkittu ainakin vuonna 1994. Sen mukaan tulokset olivat samantapaiset kuin Ruojärven päällysvedessäkin oli. == Historiaa == Läpivirtausjokea on ennen vanhaa kutsuttu myös Aurejoeksi. == Melontareitti == Lampi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi. == Lähteet == == Aiheesta muualla == * JärviWiki: Muuraslampi Luokka:Poltinjoen–Leppäsjärven alue Luokka:Ikaalisten järvet Luokka:Parkanon järvet
Kapteeni Britannia

Kapteeni Britannia (Brian Braddock) on Chris Claremontin ja Herb Trimpen luoma Marvel-supersankari jonka ensi esiintyminen oli vuoden 1976 sarjakuvassa Captain Britain Weekly #1. Kapteeni Britannia on Britanniasta vastaava sankari kun Amerikassa on jo Kapteeni Amerikka. == Kostajat == Kapteeni Britannia on palvellut monissa ryhmissä kuten Salaiset Kostajat. Luokka:Marvel-universumin supersankarit
Santamartanluura

Santamartanluura (Grallaria bangsi) on luurien heimoon kuuluva varpuslintu. ==Levinneisyys== Santamartanluuraa tavataan Kolumbian pohjoisosissa. Laji on luokiteltu vaarantuneeksi, koska sen levinneisyysalue on pieni, ja koska se on vähenemässä elinympäristöjen tuhoutumisen vuoksi. Lajin populaatioksi arvioidaan 3 500–15 000 yksilöä. ==Lähteet== Luokka:Luurat Luokka:Uhanalaiset linnut
Cundinamarcanluura

Cundinamarcanluura (Grallaria kaestneri) on luurien heimoon kuuluva varpuslintu. Cundinamarcanluuran pää selkä ja siivet ovat ruskeat. Harmaassa rinnassa on valkoisia viiruja ja vatsa on valkoinen. Lajin elinympäristöä ovat metsät. Cundinamarcanluura syö hyönteisiä. ==Levinneisyys== Cundinamarcanluuraa tavataan Kolumbiassa. Lajin levinneisyysalue on hyvin pieni ja tunnettuja esiintymiä on vain kolme. Laji on vähenemässä, ja se on luokiteltu erittäin uhanalaiseksi. Sen populaatioksi arvioidaan 500–1 200 yksilöä. Kantaa uhkaa elinympäristön häviäminen. ==Lähteet== Luokka:Luurat Luokka:Uhanalaiset linnut
Viirupääluura

Viirupääluura (Grallaria andicolus) on luurien heimoon kuuluva varpuslintu. ==Levinneisyys== Viirupääluuraa tavataan Boliviassa ja Perussa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Luurat
Harmaalakkiluura

Harmaalakkiluura (Grallaria griseonucha) on luurien heimoon kuuluva varpuslintu. ==Levinneisyys== Harmaalakkiluuraa tavataan Venezuelassa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Luurat
Kastanjahuppuluura

Kastanjahuppuluura (Grallaria rufocinerea) on luurien heimoon kuuluva varpuslintu. ==Levinneisyys== Kastanjahuppuluuraa tavataan Kolumbiassa ja Ecuadorissa. Laji on luokiteltu elinvoimaiseksi, joskin kanta on vähenevä. ==Lähteet== Luokka:Luurat
Voikkaan palo 1933

Voikkaan palo 1933 syttyi 9. heinäkuuta 1933. Palossa tuhoutui koko silloinen Voikkaan taajaman keskusta-alue. Palo sai alkunsa helteisenä sunnuntain keskipäivänä kello 12.25 aikaan kun leipuri Ikäheimosen talon savupiipusta lentänyt kipinä sytytti naapurissa olleen V. Sillgrenin talon ulkorakennuksen katon. Kolme tuntia kestänyt palo tuhosi 103 rakennusta, joista 41 oli liikerakennuksia. Yli 300 ihmistä menetti asuntonsa mutta kuolonuhreja ei tullut. Paloa sammuttamassa oli yli 1 000 miestä. Palon seurauksena suuri osa Voikkaan keskustan vanhemmasta rakennuskannasta on peräisin vuosien 1933 ja 1939 väliltä. == Lähteet == * Kouvolan museoaarteita - Museoesineitä Poikilo- museoiden kokoelmista ja tarinoita Kouvolasta 9.7.2013 : Voikkaan tulipalosta 80 vuotta * == Aiheesta muualla == * Kauhunpäivä Voikaala. Neljättäkymmentä taloa paloi siellä eilen, ulkorakennuksineen n. 100 rakennusta, Helsingin Sanomat, 10.07.1933, nro 180, s. 1, Kansalliskirjaston digitaaliset aineistot Luokka:Kuusankoski Luokka:1930-luvun tulipalot Luokka:Vuoden 1933 onnettomuudet Luokka:Tulipalot Suomessa Luokka:1930-luvun onnettomuudet Suomessa Luokka:Kaupunkien palot Luokka:Kouvolan historia
Domino (kappale)

Domino on brittiläisen laulaja-lauluntekijä Jessie J:n kappale hänen Who You Are -debyyttialbumiltaan. Se julkaistiin albumin viidentenä singlenä 29. elokuuta 2011. Musikaalisesti "Domino" on electropopkappale, joka sisältää viittauksia diskosta ja R&B;:stä. Jessie J sanoitti "Dominon" hänen tuottajiensa, "Dr. Luken ja Cirkutin kanssa ja jonkin verran sanoituksiin osallistuivat myös Claude Kelly sekä Max Martin. Kappaleesta tuli Jessie J:n toinen Britannian singlelistan kärjen saavuttanut single, ensimmäisen ollessa Dr. Luken ja Claude Kellyn käsialaa oleva "Price Tag". Yhdysvalloissa kappale pääsi parhaimmillaan Billboard Hot 100 -listan 6. sijalle, muodostuen hänen menestyneimmäksi singleksi Yhdysvalloissa. Kappaletta käytettiin Disneyn Re- Micksissä. Kappale palkittiin Brit Awardilla kategoriassa "Paras brittiläinen single" vuoden 2013 BRIT Awards-gaalassa. ==Lähteet== Luokka:Vuoden 2011 kappaleet Luokka:Jessie J:n kappaleet
Lieksan palo 1934

Lieksan palo 1934 syttyi 9. toukokuuta 1934. Palossa tuhoutui 70 puurakennusta Lieksan kirkonkylässä. Palo sai alkunsa luultavasti Lieksan työväentalon pärekatolle lentäneestä kipinästä ja levisi sieltä sitten tapahtumahetkellä vallineen navakan tuulen ansiosta nopeasti naapuritalojen pärekatoille. Palo tuhosi 70 rakennusta noin 250 × 300 metrin suuruiselta alueelta Lieksan keskustasta ja noin 200 ihmistä menetti kotinsa. == Lähteet == * Lieksan historiaa: Lieksan palo 9.5.1934 == Aiheesta muualla == * Kannuksen ja Lieksan raunioita, Kansan kuvalehti, 19.05.1934, nro 20, s. 8, Kansalliskirjaston digitaaliset aineistot Luokka:Lieksan historia Luokka:1930-luvun tulipalot Luokka:Vuoden 1934 onnettomuudet Luokka:Tulipalot Suomessa Luokka:1930-luvun onnettomuudet Suomessa Luokka:Kaupunkien palot
Aikakirjat (albumi)

Aikakirjat on suomalaisen power metal -yhtyeen Heavy Metal Perseen toinen pitkäsoitto. Se debytoi Suomen virallisen listan sijalla 49.Musiikkituottajat: Heavy Metal Perse – Aikakirjat == Kappaleet == # # # # # # # # # # # (Jethro Tull Aqualung cover) == Kokoonpano == * Matias Palm – laulu, kitara * Juha Leikkainen – kitara * Harri Leinonen – basso * Heikki Romppainen – rummut === Vierailevat muusikot === * Helena Sorva – viulu (Vainolaista vastaan) * Eero Kaukomies – piano (Vesikeuhko), taustalaulu (Vainolaista vastaan) === Tuotanto === * Eero Kaukomies – äänittäjä, miksaaja * Dan Swanö – masteroija == Arvostelut == * Imperiumi.net: Imperiumi.net * Inferno: positiivinenInferno * Kaaoszine: 9/10Kaaoszine.fi * Soundi: SOundi == Lähteet == == Aiheesta muualla == * Heavy Metal Perse * Heavy Metal Perse Myspace * Dethronemusic.com * Aikakirjat discogs.com-sivustolla * Luokka:Heavy Metal Perseen albumit Luokka:Vuoden 2012 albumit
Ajankohtainen Nelonen

Ajankohtainen Nelonen on suomalainen viihdeohjelma, jossa parodioitiin ajankohtaisia uutisia. Ohjelmaa juonsivat Pihla Penttisen ja Robin Svartströmin esittämät Meggi Halonen ja Lennu Niinistö. Ohjelman kanavakuuluttajaa esitti Kaarina Hazard. Nelosen maanantaista torstaihin kello 19:30 esittämässä ohjelmassa perehdyttiin tuoreisiin näkökulmiin päivän uutisista sekä käsikirjoitettuihin skuuppeihin. Ohjelmaa tehtiin toukokuuhun 2014 asti. Penttisen, Svartströmin ja Hazardin näyttelemien hahmojen lisäksi sarjassa vierailevina näyttelijöinä olivat muun muassa Pirjo Heikkilä, Mari Turunen, Teemu Aromaa, Santtu Karvonen ja Jaakko Saariluoma. ==Lähteet== ==Aiheesta muualla== * Ohjelman verkkosivut * Luokka:2010-luvun suomalaiset televisiosarjat Luokka:Parodiat Luokka:Nelosen televisio-ohjelmat
Dimlights

Dimlights on suomalainen yhtye, johon ensimmäisen pitkäsoiton jälkeen liittyi yhdysvaltalainen muusikko Dallas Wayne. ==Kokoonpano== * Teuvo Lampinen (bassokitara, laulu) http://www.fono.fi/Dokumentti.aspx?esittaja=Dimlights&ID;=da560e97-4b19-4cad-972f-e5a97203b8af * Markku Luukkanen (rummut) * Timo Vakkilainen (laulu, kitara, mandoliini, mandola) * Dallas Wayne ==Diskografia== * Walking the duck (1990) * Lucky 13 (1992) * Part of the crew (1994) ==Lähteet== ==Aiheesta muualla== * Luokka:Suomalaiset yhtyeet
Vuoristoaallot

Vuoristoaalto syntyy, kun stabiilia ilmaa poikkeutetaan pystysuunnassa, jolloin ilmamassa jää heilahtelemaan alkuperäisen tasapainotilansa molemmin puolin. Luonnossa vuoristoaaltoja syntyy ilman ylittäessä vuorijonon, mistä tuleekin nimitys vuoristoaalto. Joissain lähteissä käytetään myös nimitystä gravitaatioaalto kuvaamaan täysin samaa ilmiötä. Koska vuoristoaallot aiheuttavat ilman pystysuuntaista liikettä, muodostavat aallot myös pilviä. Vuoristoaallon aallonpituus, eli myös pilvien etäisyys toisistaan, saadaan ratkaistua laskemalla aallolle Brunt-Väisälän taajuus. Stull, Roland B.: Meteorology for Scientists and Engineers, s. 135. 2nd edition. Thomson Learning, 2000. ISBN 0-534-37214-7. : N = \frac{2\pi}{\tau}=\sqrt{\frac{g}{T_0}\left (\Gamma_d - \gamma \right )}= \sqrt{\frac{g}{\theta}\frac{d\theta}{dz}} missä τ on heilahdusaika, g painovoimakiihtyvyys, T_0 lämpötila aallon syntyessä, \Gamma_d kuivan ilman lämpötilavähete,\gamma ilmapaketin lämpötilavähete, \theta potentiaalilämpötila ja z korkeus. Värähtelyn taajuuden N yksikkö on rad/s. Kun aallonpituus \lambda \approx \tau V T. Puhakka: Ilmakehän termodynamiikka, s.103, 1996, jossa V on tuulen nopeus, saadaan vuoristoaaltoon liittyvä aallonpituus siis laskettua kun tunnetaan tuulen nopeus V, ilman lämpötila vuoren huipulla T_0 ja ilman lämpötilavähete \gamma tai vaihtoehtoisesti potentiaalilämpötilan \theta paikallinen muutos korkeuden suhteen. Kaavan mukaisesti vuoristoaaltoja ei siis voi syntyä epävakaalle ilmalle \left(\frac{d\theta}{dz} < 0\right), koska neliöjuuren alle tulisi negatiivinen luku. == Lähteet == Luokka:Meteorologia
Kirkkojärvi (Parkano)

Kirkkojärvi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kirkkojärvi on osa Vuorijoen valuma-aluetta. == Maantietoa == Järven pituus on 2,0 kilometriä, leveys 700 metriä ja sen pinta-ala on 72 hehtaaria. Se sijaitsee Parkanon keskustassa. Vuorijoki on suurin joki, joka laskee järveen. Se tuo Vuorijärven vedet Kirkkojärveen. Muut ojat tuovat vettä keskustan pohjoispuolen- ja lounaispuolen soilta. Järven oma laskujoki Kirkkojoki on vain 850 metriä pitkä ja se yhtyy neljä kilometriä pitkään Viinikkajokeen 700 metriä ennen sen laskemista Parkanonjärveen. Järvessä on kaksi järviallasta. Pääallas on 1,4 kilometriä pitkä ja 700 metriä leveä. Pienempi järviallas sijaitsee pääaltaan kaakkoispäässä noin 20 metriä leveä salmen erottamana. Sitä kutsutaan Pappilansalmeksi. Salmen yli kulkee valtatien 3 silta. Altaan pituus 500 metriä pitkä ja 140 metriä leveä. Kirkkojoki lähtee salmen eteläpäästä. Rantaviivan pituus on 5,8 kilometriä. Se on pääosin taajamaa, mutta pohjoisrannat ovat peltojen reunaa. == Historiaa == Järven nimi oli aiemmin "Kanajärvi". Parkanon kirkko, joka rakennettiin jo vuonna 1800, ei ole ollut heti alussa järven nimen perustana. == Lähteet == == Aiheesta muualla == * JärviWiki: Kirkkojärvi Luokka:Vuorijoen valuma-alue Luokka:Parkanon järvet
Portsan pojat

Portsan pojat on Viljo Mäkisen pronssiveistos Turun VIII kaupunginosassa eli ”Portsassa”, osoitteessa Puutarhakatu 34.Viljo Mäkinen (1920–1985): Portsan pojat , Turun museokeskus 9.10.2013. Viitattu 29.4.2014. Veistos kuvaa 1900-luvun alun juoksevia lyseolaispoikia. Tammikuun 14. päivänä 1972 paljastetun teoksen lahjoittivat Turun kaupungille Turun Työväen Säästöpankki ja sen entinen toimitusjohtaja Eero Numerla. Pronssiveistoksen korkeus on 180 cm ja punagraniittisen jalustan 70 cm. ==Lähteet== Luokka:Turun patsaat ja veistokset
Tuomaskuoro

Tuomaskuoro (saksaksi Thomanerchor) on poikakuoro Saksassa Leipzigissa. Kuoro perustettiin vuonna 1212, ja se on siten vanhimpia kuoroinstituutioista. Kuorossa laulaa 92 iältään 9-18-vuotiasta poikaa. Tuomaskuorolaiset, saksaksi Thomaner, asuvat sisäoppilaitoksessa, Thomasalumnatissa, ja käyvät koulua Thomasschule zu Leipzigissa, joka on painottunut kieliin ja musiikkiin. Kuoron kotikirkko on Leipzigin Tuomaskirkko, Thomaskirche. Johann Sebastian Bach työskenteli tuomaskanttorina (kuoron johtajana) vuosina 1723–1750. Nykyinen tuomaskanttori on Andreas Reize. Luokka:Poikakuorot Luokka:Saksan musiikki
Birthday (Katy Perryn kappale)

Birthday on yhdysvaltalaisen laulaja-lauluntekijä Katy Perryn kappale hänen neljänneltä, vuonna 2013 ilmestyneeltä Prism-studioalbumiltaan. Kappaleen sanoittivat Perry ja Bonnie McKee sekä tuotti Dr. Luke, Max Martin ja Cirkut. Kriitikot sekä Perry itse on vertaillut kappaletta Princeen ja Mariah Careyhyn. "Birthdayn" sanoituksien kaksimielisyydellä Perry antaa seksuaalisia viittauksia kaverin syntymäpäivän juhlintaan. Kappale lähetettiin CHR:ään ja rytmikkään musiikin radioihin Prism-albumin neljäntenä singlenä 21. huhtikuuta 2014. "Birthday" on julkaisunsa jälkeen saanut musiikkikriitikoilta pääosin positiivisia vastaanottoja, jotka yllättyivät kappaleen melodiasta, mutta kritisoivat puolestaan seksuaalisia viittauksia. Prism-albumin julkaisun jälkeen "Birthday" pääsi singlelistoille Etelä-Koreassa ja Ranskassa. Kun kappale oli julkaistu virallisena singlenä, se saavutti sijoituksia viidenkymmenen parhaan joukkoon Australiassa, Kanadassa ja Alankomaissa, samalla kun se sijoittui Yhdysvaltain Billboard Hot 100 -listan 83. sijalle. Kappaleeseen liittyvä musiikkivideo julkaistiin 24. huhtikuuta 2014. Video on ensisijaisesti taltioitu piilokameroilla ja siinä Perry on viitenä erilaisena hahmona lukuisilla syntymäpäiväjuhlilla sekä juhlatilaisuuksissa. Kriitikot yllättyivät videon teemasta mutta kritisoivat hänen hahmokuvaansa. ==Lähteet== Luokka:Vuoden 2014 kappaleet Luokka:Katy Perryn kappaleet
John Boyega

John Boyega (s. 17. maaliskuuta 1992 Peckham, Lontoo, Englanti) on brittiläinen näyttelijä. Hänet tunnetaan muun muassa roolistaan elokuvassa Attack the Block. Hän näyttelee Finniä Tähtien sota -elokuvasarjan jatko- osatrilogiassa. == Filmografia == ===Elokuvat=== Elokuvat Vuosi Suomenkielinen nimi Alkuperäinen nimi Rooli Huom. 2011 Attack the Block Attack the Block Moses Black Reel Award for Best Actor Ehdokkaana – Black Reel Award for Best Breakthrough Performance Ehdokkaana – Black Reel Award for Best Ensemble Ehdokkaana – British Independent Film Award for Most Promising Newcomer Ehdokkaana – Empire Award for Best Male Newcomer Ehdokkaana – Evening Standard British Film Award for Most Promising Newcomer Ehdokkaana – London Film Critics' Circle Award for Young British Performer of the Year Junkhearts Junkhearts Jamal 2013 Half of a Yellow Sun Half of a Yellow Sun Ugwu 2014 Imperial Dreams Imperial Dreams Bambi 2015 Star Wars: The Force Awakens Star Wars: The Force Awakens Finn 2017 The Circle The Circle Kalden Star Wars: The Last Jedi Star Wars: The Last Jedi Finn 2018 Pacific Rim – Kapina Pacific Rim: Uprising Jake Pentecost 2019 Star Wars: The Rise of Skywalker Star Wars: The Rise of Skywalker Finn 2021 Naked Singularity Naked Singularity Casi 2022 Breaking Breaking Brian Brown-Easley 2022 The Woman King The Woman King Ghezo 2023 They Cloned Tyrone They Cloned Tyrone Fontaine ===Televisio=== Televisiosarjat Vuosi Suomenkielinen nimi Alkuperäinen nimi Rooli Huom. 2011 Becoming Human Becoming Human Danny Curtis 4 jaksoa 2011 Kova laki: Lontoo Law & Order: UK Jamal Clarkson Jakso: ”Survivor’s Guilt” 2014 24 – Lontoo 24: Live Another Day Chris Tanner 4 jaksoa 2015 Major Lazer Major Lazer Blkmrkt 10 jaksoa 2015 Saturday Night Live Saturday Night Live oma itsensä Jakso: ”Matthew McConaughey/Adele”; Sketsi: ”Star Wars Auditions” 2016 Tinkershrimp & Dutch Tinkershrimp & Dutch Dutch 5 jaksoa 2018 Ruohometsän kansa Watership Down Bigwig (ääni) 4 jaksoa ===Videopelit=== Vuosi Nimi Rooli 2015 Disney Infinity 3.0 Finn == Lähteet == == Aiheesta muualla == * Luokka:Englantilaiset näyttelijät Luokka:Vuonna 1992 syntyneet Luokka:Elävät henkilöt
Forever 21

Forever 21, muotoiltuna FOREVER 21 on yhdysvaltalainen kansainvälisesti toimiva pikamuoti-ketju. Ensimmäinen ketjun liike avattiin vuonna 1984 Highland Parkiin Los Angelesiin ja oli nimeltään FASHION 21, mutta ketju muutti nimensä myöhemmin, tosin alkuperäinen liike on edelleen alkuperäisellä nimellä. Alun perin ketju myi vain naistenvaatteita, mutta nykyään se myy esimerkiksi lastenvaatteita, miestenvaatteita, meikkejä, kodin sisustusta sekä Plus-mallistoa josta löytyy suurempia kokoja. FOREVER 21 -liikkeitä löytyy ympäri maailmaa esimerkiksi Yhdysvalloista, Kanadasta, Japanista, Kiinasta, Intiasta, Saksasta, Espanjasta, sekä Venäjältä. Luokka:Vaateliikkeet Luokka:Yhdysvaltalaiset yritykset
Lentävä Siemen

Lentävä Siemen on suomalainen yhtye joka on tehnyt yhden pitkäsoiton Amigo- levymerkille. ==Kokoonpano== * Vesa Anttila (kitara)http://www.fono.fi/Dokumentti.aspx?kappale=Lent%c3%a4v%c3%a4+siemen&ID;=25a74990-d19e-4030-8893-8050e7ea604f * Anna-Mari Kähärä (piano, harmonikka) * Tapani Laastola (rummut) * Jussi Liski (kosketinsoittimet) * Anssi Nykänen (rummut) * Kari Peltonen (bassokitara) ==Diskografia== * Lentävä siemen, (1991) ==Lähteet== == Aiheesta muualla == * Luokka:Suomalaiset yhtyeet
Honkanummen kappelit

Honkanummen kappelit ovat Helsingin seurakuntayhtymän Honkanummen hautausmaan siunauskappelit Vantaalla. Erik Bryggmanin suunnittelema rakennus on valmistunut vuonna 1955 ja se on vihitty käyttöön seuraavana vuonna. Bryggman voitti kappelin rakentamiseksi järjestetyn suunnittelukilpailun. Kappelien yhteydessä oleva krematorio rakennettiin vuonna 1991. Rakennuksessa on kaksi erillistä kappelitilaa, joista pienessä kappelissa on 60 istumapaikkaa ja isossa kappelissa 120. Rakennuksessa on myös muun muassa uurnan luovutustila, krematorio ja vainajien säilytystilat. Kappelirakennus on suojeltu. == Lähteet == == Aiheesta muualla == * Kappelit Helsingin seurakuntayhtymän sivulla Luokka:Vantaan kirkkorakennukset Luokka:Erik Bryggmanin suunnittelemat rakennukset Luokka:Suomen kivikirkot Luokka:Vantaan suojellut rakennukset
HMCS Alberni

HMCS Alberni (viirinumero K103) oli Kanadan kuninkaallisen laivaston Flower- luokan korvetti toisessa maailmansodassa. Alus otettiin palvelukseen 4. helmikuuta 1941 ja suojasi Atlantilla saattueita. Se tuhoutui 21. elokuuta 1944 Saksan laivaston sukellusveneen U-480 torpedoimana. == Valmistus == Alus tilattiin 14. helmikuuta 1940 Yarrow Limitediltä Esquimaltista Kanadasta, missä köli laskettiin 29. huhtikuuta. Alus laskettiin vesille 22. elokuuta ja otettiin palvelukseen 4. helmikuuta 1941.Friedman, Norman s. 342 == Palvelus == Huhtikuussa 1941 alus liitettiin Halifaxissa Kanadan Atlantin laivastoon. Se liitettiin toukokuussa vasta muodostettuun Newfoundlandin saattajaosastoon, jonka mukana se suojasi toukokuuhun 1942 Pohjois-Atlantin saattueita matkan läntisellä osalla. Alus osallistui saattueen SC42 suojaamiseen syyskuussa 1941.Macpherson, Ken & Burgess, John s. 68 Alus pelasti HMCS Assiniboinen kanssa 3. toukokuuta 1942 Saksan laivaston sukellusveneen U-455 torpedoiman brittiläisen tankkerin British Workmanin 47 eloonjäänyttäuboat.net. Satamaan palattuaan Alberni siirrettiin kattiloiden vaihtoon telakalle, josta se palasi vasta kesäkuussa. Lokakuusta 1942 helmikuuhun 1943 alus suojasi Pohjois- Afrikan maihinnousun saattueita Gibraltarin ja Britteinsaarten välillä. Alus pelasti 27. lokakuuta 1942 12 eloonjäänyttä amerikkalaiselta tankkerilta Gurney E. Newliniltä, jonka Saksan laivaston sukellusvene U-436 oli torpedoinut. Tankkerin upotti vuorokautta myöhemmin U-606. Samana päivänä Alberni pelasti HMCS Ville de Quebecin kanssa 81 eloonjäänyttä U-436:n upottamalta brittiläiseltä valaanpyyntialukselta Sourabayalta. Alus palasi operaatio Torchiin maaliskuussa 1943 kuuluen hetken aikaa läntiseen saattajaosastoon ennen liittymistään Quebecin osastoon. Seuranneet viisi kuukautta alus suojasi Quebecin ja Labradorin välisiä saattueita. Oltuaan huollon jälkeen Bermudalla koulutettavana alus liittyi Britannian kuninkaalliseen laivastoon saattajaryhmä 4:n johtoaluksena. Huhtikuussa 1944 alus liitettiin läntisen reitin alaisuuteen Normandian maihinnousuun. Alus suojasi 21. elokuuta 1944 saattuetta noin 25 merimailia kaakkoon Isle of Wightin St. Cetherinen niemestä, kun kello 11:45 Hans-Joachim Försterin komentama sukellusvene U-480 torpedoi Albernin Englannin kanaalissa. Aluksen upotessa menetti henkensä 59 miehistönjäsentä. Moottoritorpedoveneet pelastivat 31 eloonjäänyttä. == Päälliköt == Aluksenpäällikköinä olivatMacpherson, Ken & Burgess, John s. 190: *Baugh, Gerald Ormsby 6. tammikuuta 1941 - 4. huhtikuuta 1942 *Ford, Aubrey Winston 5. huhtikuuta - 12. lokakuuta 1942 *Bell, Ian Hunter 12. lokakuuta 1942 - 21. elokuuta 1944 ==Lähteet== * * * * === Viitteet === Luokka:Kanadan laivaston Flower-luokan korvetit Luokka:Kanadalaiset toisen maailmansodan korvetit
Daisy Ridley

Daisy Jazz Isobel Ridley (s. 10. huhtikuuta 1992 Westminster, Lontoo, Englanti) on brittiläinen näyttelijä, joka näyttelee Reytä Tähtien sodan jatko-osatrilogiassa. Ridley on aiemmin näytellyt muun muassa televisiosarjoissa Hiljainen todistaja, Mr Selfridge ja Sairaalaelämää. == Filmografia == === Elokuvat === Elokuvat Vuosi Suomenkielinen nimi Alkuperäinen nimi Rooli Huom. 2015 Scrawl Scrawl Hannah Star Wars: The Force Awakens Star Wars: The Force Awakens Rey 2016 Eilisen kuiskaus Only Yesterday Taeko Okajima äänirooli; englanninkielinen versio 2017 Idän pikajunan arvoitus Murder on the Orient Express Mary Debenham Star Wars: The Last Jedi Star Wars: The Last Jedi Rey 2018 Ophelia Ophelia Ofelia Petteri Kaniini Peter Rabbit Töpöhäntä äänirooli 2019 Star Wars: The Rise of Skywalker Star Wars: The Rise of Skywalker Rey 2021 Chaos Walking Chaos Walking Viola Eade === Televisiosarjat === Televisiosarjat Vuosi Suomenkielinen nimi Alkuperäinen nimi Rooli Jakso(t) 2013 Sairaalaelämää Casualty Fran Bedingfield ”And the Walls Come Tumbling Down” Youngers Youngers Jessie ”A to B and the Apology” Toast of London Toast of London Charlotte ”Vanity Project” 2014 Hiljainen todistaja Silent Witness Hannah Kennedy Mr Selfridge Mr Selfridge Roxy Starlet #2.8 2017–2018 Star Wars: Forces of Destiny Star Wars: Forces of Destiny Rey (ääni) 7 jaksoa 2018 Star Wars Rebels Star Wars Rebels Rey (ääni; arkistosta otettu) ”A World Between Worlds” === Ääninäyttely videopeleissä === Videopelit Vuosi Nimi Rooli 2015 Disney Infinity 3.0 Rey 2016 Lego Star Wars: The Force Awakens Rey 2017 Star Wars: Battlefront II Rey == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1992 syntyneet Luokka:Elävät henkilöt
Juicen kirjasto

Juicen kirjasto on Tampereella toimiva kirjasto ja kulttuurikeskus. Se perustettiin vuonna 2011. Kirjasto sijaitsee Tampellan kaupunginosassa Pellavantorin laidalla. Kirjastossa on Juice Leskisen kotikirjasto, kaikkiaan noin 2 300 teosta. Reino & Aino Kotikenkä Oy osti Leskisen kirjaston perikunnalta ja lahjoitti sen vuonna 2009 taiteilijan toiveen mukaisesti Viola-kotiyhdistys ry:lle. Kirjastossa järjestetään kuukausittain kulttuuritilaisuuksia, joiden tarkoituksena on paitsi tehdä taiteilijan kirjallista työtä tunnetuksi, myös edistää yleisesti suomen kieltä ja kirjallisuutta. Kirjastoa voi myös vuokrata kokouksiin ja yksityistilaisuuksiin. Kirjastossa toimii sen aukioloaikoina myös kahvila anniskeluoikeuksin. Viola-kodin yhteydessä Tampereella toimivan Juicen kirjaston tueksi on perustettu yhdistys, Juicen Kirjaston Tuki ry., joka tukee, kehittää ja tekee tunnetuksi kirjaston toimintaa. == Lähteet == == Aiheesta muualla == * Juicen kirjasto Viola-kotiyhdistyksen sivuilla * Juicen kirjasto Facebookissa Kirjasto Luokka:Tampereen kirjastot Luokka:Tampella (Tampere)
Major League Baseball -kausi 1936

Major League Baseball -kauden 1936 päätteeksi pelatussa World Series -ottelusarjassa kohtasivat New York Yankees ja New York Giants. Neljäs MLB:n All-Star -ottelu pelattiin Braves Fieldilla, Bostonissa, Massachusettsissa 7. heinäkuuta 1936. NL voitti juoksuin 4–3. Voitto oli National Leaguelle ensimmäinen. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. New York Yankees 102 51 2 .667 \-- 2\. Detroit Tigers 83 71 0 .539 19.5 3\. Chicago White Sox 81 70 2 .536 20.0 4\. Washington Senators 82 71 0 .536 20.0 5\. Cleveland Indians 80 74 3 .519 22.5 6\. Boston Red Sox 74 80 1 .481 28.5 7\. St. Louis Browns 57 95 3 .375 44.5 8\. Philadelphia Athletics 53 100 1 .346 49.0 National League National League National League National League National League National League Sija Joukkue Voitot Tappiot Tasan Voittosuhde GB 1\. New York Giants 92 62 0 .597 \-- 2\. St. Louis Cardinals 87 67 1 .565 5.0 3\. Chicago Cubs 87 67 0 .565 5.0 4\. Pittsburgh Pirates 84 70 2 .545 8.0 5\. Cincinnati Reds 74 80 0 .481 18.0 6\. Boston Bees 71 83 3 .461 21.0 7\. Brooklyn Dodgers 67 87 2 .435 25.0 8\. Philadelphia Phillies 54 100 0 .351 38.0 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 Peli 6 World Series New York Yankees 4–2 New York Giants 1–6 18–4 2–1 5–2 4–5 13–5 ==Aiheesta muualla== * Baseball almanakka - American League 1936 * Baseball almanakka - National League 1936 * Baseball almanakka - World Series 1936 * Baseball almanakka - All-Star Game 1936 Luokka:Major League Baseball -kaudet Luokka:Vuoden 1936 baseball
Ridley

Ridley on muun muassa seuraavien henkilöiden sukunimi: * Arnold Ridley (1896–1984), brittiläinen näyttelijä ja näytelmäkirjailija * Calvin Ridley (s. 1994), yhdysvaltalainen amerikkalaisen jalkapallon pelaaja * Daisy Ridley (s. 1992), brittiläinen näyttelijä * Matt Ridley (s. 1958), brittiläinen tiedekirjoittaja * Mike Ridley (s. 1963), kanadalainen jääkiekkoilija * Nicholas Ridley (n. 1500–1555), englantilainen teologi, uskonpuhdistaja, Lontoon piispa ja protestanttinen marttyyri * Philip Ridley (s. 1960), brittiläinen taiteilija, kirjailija, valokuvaaja ja elokuvaohjaaja. == Etunimenä == * Ridley Scott (s. 1937), englantilainen elokuvaohjaaja ja -tuottaja == Kuvitteellisia henkilöitä == * Ridley, konnahahmo Nintendon Metroid-sarjassa
Catacombs of the Black Vatican

Catacombs of the Black Vatican on heavy metal -yhtye Black Label Societyn yhdeksäs studioalbumi. Se julkaistiin 8. huhtikuuta 2014 levymerkillä E1 Music. Albumi nousi Suomen virallisen listan sijalle 12. == Kappaleet == # # # # # # # # # # # === Euroopan bonuskappaleet === # * # == Kokoonpano == * Zakk Wylde – laulu, soolokitara, akustinen kitara, piano * Dario Lorina – kitara * John DeServio – basso, taustalaulu * Chad Szeliga – rummut === Vierailevat muusikot === * Derek Sherinian – piano * Greg Locascio – muu laulu == Arvostelut == * About.com: About.com * Allmusic: Allmusic review * Blabbermouth: 8.5/10Blabbermouth * Desibeli.net: Black Label Society: Catacombs of the Black Vatican Viitattu 13.1.2023. * Imperiumi.net: 7-/10Imperiumi.net * Kaaoszine.fi: 5.5/10Kaaoszine.fi == Aiheesta muualla == * * == Lähteet == Luokka:Black Label Societyn albumit Luokka:Vuoden 2014 albumit
Eelis Karinen

Eelis Karinen (s. 27. syyskuuta 1993) on suomalainen lentopalloilija, joka edusti Lentopallon Mestaruusliigassa pelaavaa Vammalan Lentopalloa, johon hän siirtyi kaudeksi 2013–2014 Oulun Ettasta.http://www.valepa.fi/uutinen.php?id=81/ Karinen voitti kauden 2014 päätteeksi Suomen-mestaruuden Valepan joukkueessa. http://yle.fi/urheilu/valepa_juhlii_lentopallon_suomen_mestaruutta/7208484?ref=leiki- urheilu Kaudeksi 2014–2015 Karinen teki sopimuksen kuopiolaisen LEKA Volleyn kanssa.Leka Volley julkisti uusia sopimuksia Karinen on pelipaikaltaan yleispelaaja ja hänen pituutensa on 185 senttimetriä. == Lähteet == * http://www.mestaruusliiga.fi/miehet/joukkueet/valepa-13-14/eelis-karinen/ === Viitteet === Luokka:Suomalaiset lentopalloilijat Luokka:Vuonna 1993 syntyneet Luokka:Elävät henkilöt
Kreetan kirkko

Kreetan kirkko () on Kreetalla toimiva osa maailmanlaajuista ortodoksista kirkkoa. Kirkolla on puoliautonominen asema Konstantinopolin ekumeenisen patriarkaatin alaisuudessa. Kirkko ei siis ole osa Kreikan kirkkoa. == Historia == Kreetan kirkko ja arkkihiippakunta pitää ensimmäisenä piispanaan apostoli Titusta. Kirkko on ollut itsehallinnollinen osmanivallan ajan loppupuolelta. Kreikan valtio kirjasi kirkon aseman lakiin vuonna 1961, noin 50 vuotta sen jälkeen kun Kreeta oli liittynyt Kreikkaan. Vuonna 1962 patriarkaatti antoi kaikille saaren piispoille metropoliitan aseman. Vuonna 1967 Kreetan metropoliitta sai arkkipiispan aseman. == Hallinto == pienoiskuva|upright=1.06|Iraklionin Pyhän Menaksen katedraali, Kreetan arkkipiispan istuin. Kreetan kirkkoon kuuluu arkkihiippakunnan lisäksi 8 hiippakuntaa. Kreetan arkkipiispa on vuodesta 2006 Eirenaios (Eirinaíos). Kreetan arkkipiispan istuin on Iraklionissa sijaitseva Kreetan arkkihiippakunnan katedraali Pyhän Menaksen katedraali. Kreetan kirkon hiippakunnat ovat: Hiippakunta Piispanistuin Kreetan arkkihiippakunta (Ιερά Αρχιεπισκοπή Κρήτης, Ierá Archiepiskopí Krítis) Iraklion Arkalochórin, Kástellin ja Viánnoksen hiippakunta (Ιερά Μητρόπολις Αρκαλοχωρίου, Καστελλίου και Βιάννου, Ierá Mitrópolis Arkalochoríou, Kastellíou kai Viánnou) Arkalochóri Górtynan ja Arkadían hiippakunta (Ιερά Μητρόπολις Γορτύνης καί Αρκαδίας, Ierá Mitrópolis Gortýnis kai Arkadías) Moíres Ierápytnan ja Siteían hiippakunta (Ιερά Μητρόπολις Ιεραπύτνης και Σητείας, Ierá Mitrópolis Ierapýtnis kai Siteías) Ierápetra Kíssamoksen ja Sélinoksen hiippakunta (Ιερά Μητρόπολις Κισάμου και Σελίνου, Ierá Mitrópolis Kisámou kai Selínou) Kastélli Kissámou Kydonían ja Apokóronaksen hiippakunta (Ιερά Μητρόπολις Κυδωνίας και Αποκορώνου, Ierá Mitrópolis Kydonías kai Apokorónou) Chaniá Lámpin, Sývritoksen ja Sfakián hiippakunta (Ιερά Μητρόπολις Λάμπης, Συβρίτου και Σφακίων, Ierá Mitrópolis Lámpis, Syvrítou kai Sfakíon) Spíli Pétran ja Cherrónisoksen hiippakunta (Ιερά Μητρόπολις Πέτρας και Χερρονήσου, Ierá Mitrópolis Pétras kai Cherronísou) Neápoli Réthymnon ja Avlopótamoksen hiippakunta (Ιερά Μητρόπολις Ρεθύμνης και Αυλοποτάμου, Ierá Mitrópolis Rethýmnis kai Avlopotámou) Réthymno == Katso myös == * Kreetan ortodoksinen akatemia * Ortodoksinen kirkko Kreikassa == Lähteet == == Aiheesta muualla == * Ιερά Αρχιεπισκοπή Κρήτης. Kreetan arkkihiippakunnan verkkosivut. * Ορθόδοξη Κρήτη – Orthodox Crete. Religious routes and ecclesiastical monuments in Crete. *
Eeva Puukka

Eeva Puukka (s. 13. elokuuta 1989) on suomalainen lentopalloilija, joka edustaa LP Viestiä. Puukka on saavuttanut kolme SM-hopeaa, kolme SM-pronssia sekä kaksi Suomen Cupin hopeaa. Hänet on valittu Mestaruusliigan kuukauden tähdistöön kahdeksan kertaaTorjuntatilaston voittaja Eeva Puukka siirtyy 2-v. sopimuksella LP Viestiin lpviesti.fi. Kaudella 2016–2017 Puukka voitti Mestaruusliigan torjuntatilaston 73 torjunnalla. Hän toimi joukkueensa kapteenina vuosina 2013-2018. Mestaruusliigassa Puukka on pelannut yhteensä 342 ottelua. Hän on pelipaikaltaan keskitorjuja, ja hänen pituutensa on 183 senttimetriä. Eeva Puukka edusti Suomen naisten lentopallomaajoukkuetta vuosina 2012–2015. Otteluita maajoukkueessa kertyi 27. Puukka oli edustamassa Suomea lentopallon MM- ja EM-karsinnoissa Turkissa, Valko-Venäjällä ja Azerbaidžanissa sekä Etelä-Korean Universiadeissa. Puukka pelasi Euroopan CEV- cupia ja Challenge Cupia Oriveden Ponnistuksen paidassa. Lisäksi hän pelasi kaksi Euroopan Mestareiden liigan ottelua LP Salon joukkueessa. Eeva Puukka valmistui vuonna 2015 maisteriksi Jyväskylän yliopistosta, ja hän siviiliammatiltaan englannin lehtori. Lentopallon Mestaruusliigan tilastoja 2015-2018 Kausi Seura Ottelut Pisteet Ässät Torjunnat 2017-2018 LP Viesti 6 25 3 7 2016-2017 LP Vampula 26 252 20 73 2015-2016 OrPo 26 281 27 79 == Lähteet == * Eeva Puukka mestaruusliiga.fi * Lentopallon Mestaruusliiga 2016-2017 Kausiopas === Viitteet === Luokka:Suomalaiset lentopalloilijat Luokka:Vuonna 1989 syntyneet Luokka:Elävät henkilöt
Kaisa Kymäläinen

Kaisa Emilia Kymäläinen (s. 11. lokakuuta 1994) on suomalainen lentopalloilija ja kuulantyöntäjä. Lentopallon Mestaruusliigassa hän on edustanut Oriveden Ponnistusta ja saavuttanut kaksi hopeaa ja yhden pronssin. Hän on pelipaikaltaan yleispelaaja ja hänen pituutensa on 183 senttimetriä. Kuulantyönnössä Kymäläinen on edustanut Oriveden Ponnistusta vuoteen 2021 asti ja sen jälkeen Hirsilän Pyrkivää. Häntä valmensi aiemmin Jaakko Hassi ja vuodesta 2021 Teijo Kööpikkä. Hän on saavuttanut Kalevan kisoissa kultaa 2017 ja 2023, hopeaa 2018 sekä pronssia Kalevan kisoissa 2016, 2021 ja 2022. Sisäratojen SM-kilpailuissa hän voitti kultaa 2017 ja 2019, hopeaa 2018 sekä pronssia 2015 ja 2021. Hän on voittanut lajin Suomen-mestaruuden 15-vuotiaissa (vuonna 2009), 17-vuotiaissa (2011) ja 22-vuotiaissa (2014, hallissa 2015 ja 2016). Hänen ennätyksensä 4 kilogramman kuulalla on ulkoradoilla 16,94 m ja sisäradoilla 16,50 m. == Lähteet == * Kaisa Kymäläinen Lentopallon mestaruusliiga 2013–2014 (archive.org) ===Viitteet=== Luokka:Suomalaiset lentopalloilijat Luokka:Suomalaiset kuulantyöntäjät Luokka:Vuonna 1994 syntyneet Luokka:Elävät henkilöt
Royal Tramps

Royal Tramps oli vuonna 1988 perustettu rockyhtye, joka keikkaili 1980- ja 1990-luvulla sekä Suomessa että Suomen rajojen ulkopuolella. Yhtye esiintyi muun muassa Deep Purplen, Neil Youngin ja Pearl Jamin lämmittelijänä. Royal Tramps ehti julkaista neljä pitkäsoittoa. Ensimmäinen levy First Move ilmestyi 1989 ja viimeiseksi jäänyt Dreams/Reality-levy 1995. Yhtye hajosi vuonna 2005. Myös tuottajana tunnettu kitaristi Olli Kykkänen perusti 2005 yhtyeen Los Bastardos Finlandeses. == Jäsenet == * Jaakko "Jacko" Vitikainen – lauluhttp://www.fono.fi/Dokumentti.aspx?esittaja=Royal+Tramps&ID;=3f8a3983-075b-45af-b791-ad8042329631 * Olli "Ollie" Kykkänen – kitarahttp://www.fono.fi/Dokumentti.aspx?esittaja=Royal+Tramps&ID;=3f8a3983-075b-45af-b791-ad8042329631 * Sakari "Zakke" Kiiski – kitara * Vesa "Welle" Hautala – bassokitara * Veijo "Veka" Salminen – rummut == Diskografia == * * * * == Lähteet == == Aiheesta muualla == * * Luokka:Suomalaiset rockyhtyeet
Salamakannel

Salamakannel oli 1990-luvun taitteessa toiminut suomalainen kansanmusiikkiyhtye. Yhtye on julkaissut uusimman albuminsa IV 2024. Helsingin Sanomien Pirkko Kotirinta kuvaili yhtyeen esikoisalbumin arvostelussaan sen tyyliä afrovaikutteiseksi ja rockpohjaiseksi maailmanmusiikiksi, johon kanteleet ja viulu tuovat oman itäisen vivahteensa hieman ruotsalaisen Filarfolket-yhtyeen tapaan. ==Kokoonpano== * Jussi Ala-Kuha, (kitara) 1983-1994http://www.fono.fi/Dokumentti.aspx?esittaja=Salamakannel&ID;=ad72d7d0-37eb-4700-971e-494f0d7d03fb * Arto Järvelä, (viulu, mandoliini, kantele) * Kimmo Känsälä, (bassokitara)http://www.fono.fi/Dokumentti.aspx?esittaja=Salamakannel&ID;=ad72d7d0-37eb-4700-971e-94f0d7d03fb * Hannu Saha, (kantele, huuliharppu, tinapilli) * Antti Kettunen, (kitara) 2017- ==Diskografia== * Salamakannel, (1989, Olarin Musiikki) * Väinön paluu, (1990, Kansanmusiikki-instituutti) * Koivunrunkorakkautta, (1992, Amigo) * IV, (2024, Bafe´s Factory) ==Lähteet== ==Aiheesta muualla== * Luokka:Suomalaiset kansanmusiikkiyhtyeet
Karila

Karila voi tarkoittaa: ; Suomalaisena sukunimenä * Arto Karila (s. 1957), tietoliikenteen ja tietoturvan tutkija * Juhani Karila (s. 1985), kirjailija ja toimittaja * Lauri Karila, kääntäjä ja elokuvatuottaja * Maire Karila (ent. Ropponen, myöh. Hyvönen, 1919–2003), näyttelijä ja näytelmäkirjailija * Matti- Juhani Karila (s. 1940), kirjailija, käsikirjoittaja ja dramaturgi * Olli Karila (oik. Niilo Pärnänen, 1897–1936), toimittaja ja kirjailija * Tauno Karila (1908–1986), musiikin tutkija ja musiikkiarvostelija * Tuomo Karila (s. 1968), lääkäri ja painija. ; Paikkoina * Karila, Mikkelin kaupunginosa * Karila, kylä Närpiössä.
Thomas Piketty

Thomas Piketty (s. 7. toukokuuta 1971 Clichy, Ranska) on ranskalainen ekonomisti, joka on École d’Économie de Paris'n ja École des Hautes Études en Sciences Sociales’n professori. Pikettyn vuonna 2013 ilmestynyttä teosta Pääoma 2000-luvulla on pidetty tärkeimpänä taloustieteellisenä teoksena vuosiin, ehkä vuosikymmeniin ja se on herättänyt runsaasti keskusteluaSam Tanenhaus, Thomas Piketty, the Economist Behind ‘Capital in the Twenty-First Century’ Is the Latest Overnight Intellectual Sensation. NY Times 25.4.2014. Viitattu 30.4.2014. ja saanut tieteilijöiltä kritiikkiä. == Ura == Piketty palkittiin Yrjö Jahnssonin säätiön taloustieteen palkinnolla vuonna 2013.Thomas Pikettyn ajatukset huomion keskipisteessä, yjs.fi, 31.3.2014, viitattu 30.4.2014 Piketty kieltäytyi joulukuussa 2014 hänelle tarjotusta Ranskan Kunnialegioonan kunniamerkistä ja sanoi syyksi sen, ettei ole hallituksen asia päättää, kuka on ”kunnianarvoisa”.Ranskalainen taloustieteilijä kieltäytyi korkeasta kunniamerkistä. Yle Uutiset 1.1.2015. Viitattu 1.1.2015. Perintöveron suuruudeksi Piketty ja Emmanuel Saez ovat suosittaneet 50–60 prosentin, suurimpien osalta 80 prosentin veroa. Veroparatiiseja vastaan pitäisi toimia, jotta ansiotuloveroja voisi laskea, sillä monikansalliset yritykset eivät välttämättä nykyisin maksa veroa ollenkaan.Kustaa Hulkko, Hyvästi keskiluokka, vain rikkaat rikastuvat, Suomen Kuvalehti 5.12.2013. == Yksityiselämä == Thomas Pikettyn puoliso, sosialistipoliitikko Aurélie Filippetti nosti vuonna 2009 syytteen Pikettyä vastaan perheväkivallasta. Sosialistipuolue välitti sopimuksen, jolla Piketty pyysi tekojaan anteeksi ja Filipetti perui syytteen. Anteeksipyynnössään Piketty myönsi harjoittaneensa väkivaltaa Filipettiä kohtaan monesti heidän suhteensa aikana. Vuonna 2019 Piketty puolustautui kysyttäessä, että Filipettin asenne olisi ollut "hyvin aggressiivinen" Filipettiä itseään ja Pikettyn lapsia kohtaan. Filipettin mukaan Piketty mustamaalasi uhria tyypilliseen tapaan. Vuonna 2022 Piketty tuomittiin syylliseksi kunnianloukkaukseen Filipettiä kohtaan näiden väitteiden vuoksi. Filipettistä tuli Ranskan kulttuuriministeri. Hän päätti kaksivuotisen suhteen paettuaan heidän kodistaan poliisiasemalle helmikuussa 2009. == Teokset == * Pääoma 2000-luvulla. Alkuteos: Le Capital au XXIe siècle. Suomentanut Marja Ollila ja Maarit Tillman-Leino. Into, 2016. ISBN 978-952-264-649-1. * * Piketty, Thomas: Pääoma ja ideologia. Alkuteos Capital et idéologie, suomentaneet Saana Rusi ja Maarit Tillman-Leino. [Helsinki]: Into, 2024. ISBN 978-952-393-082-7 ==Lähteet== ==Kirjallisuutta== * ==Aiheesta muualla== *Pikettyn kotisivu. *Tuntuuko, että vauraus kasautuu liian harvoille? Ranskalainen tähtiekonomisti Thomas Piketty on samaa mieltä Yle Uutiset, 9.4.2024 Luokka:Ranskalaiset taloustieteilijät Luokka:Vuonna 1971 syntyneet Luokka:Elävät henkilöt